CELEX: 62012TN0093
Language: el
Date: 2012-02-23 00:00:00
Title: Υπόθεση T-93/12: Προσφυγή της 23ης Φεβρουαρίου 2012 — Gas κατά ΓΕΕΑ — Grotto (BLUE JEANS GAS)

28.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 126/21
            
         Προσφυγή της 23ης Φεβρουαρίου 2012 — Gas κατά ΓΕΕΑ — Grotto (BLUE JEANS GAS)
   (Υπόθεση T-93/12)
   2012/C 126/42
   Γλώσσα του δικογράφου της προσφυγής: η γαλλική
   
      Διάδικοι
   
   
      Προσφεύγουσα (ων): André Pierre Gas (Μασσαλία, Γαλλία) (εκπρόσωπος: L. Levy, avocat)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Grotto SpA (Chiuppano, Ιταλία)
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 7ης Δεκεμβρίου 2011, στην υπόθεση R 620/2009-1 στο σύνολό της και να αναπέμψει την υπόθεση ενώπιον του ΓΕΕΑ, για να επαναληφθεί η δίκη υπό το πρίσμα της απόφασης που εκδόθηκε εν τω μεταξύ·
            
         
               —
            
            
               να καταδικάσει τον δικαιούχο του προσβαλλόμενου κοινοτικού σήματος στο σύνολο των μελλοντικών δικαστικών εξόδων της διαδικασίας αυτής και να καταβάλει στον προσφεύγοντα τα δικαστικά έξοδα στα οποία υποβλήθηκε μέχρι τώρα.
            
         
      Λόγοι ακυρώσεως και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται η ακύρωση: Εικονιστικό σήμα που περιέχει τα λεκτικά στοιχεία «BLUE JEANS GAS» για προϊόντα που υπάγονται στις κλάσεις 3, 9, 14 και 25 — Καταχωρισμένο με αριθμό 305050 κοινοτικό σήμα.
   
      Δικαιούχος του κοινοτικού σήματος: Η αντίδικος ενώπιον του τμήματος προσφυγών.
   
      Αιτούσα την ακύρωση του κοινοτικού σήματος: Ο προσφεύγων.
   
      Αιτιολογία της αιτήσεως κηρύξεως της ακυρότητας: Η προβαλλόμενη αιτιολογία της αιτήσεως κηρύξεως της ακυρότητας βασίζεται αφενός στην εφαρμογή των άρθρων 53, παράγραφος 1, στοιχεία α’ και γ’· 8, παράγραφος 1, στοιχείο β’· 53, παράγραφος 2· και 8, παράγραφος 1, του κανονισμού 207/2009, και αφετέρου στα καταχωρισμένα με αριθμούς 1594704 και 1627459 γαλλικά εικονιστικά σήματα «GAS- BIJOUX» και «BIJOUX -GAS» για προϊόντα των κλάσεων 14 και 25.
   
      Απόφαση του τμήματος ακυρώσεως: Εν μέρει ακύρωση του κοινοτικού σήματος.
   
      Απόφαση του τμήματος προσφυγών: Εν μέρει ακύρωση της αποφάσεως του τμήματος ακυρώσεων, εν μέρει ακύρωση του κοινοτικού σήματος και απόρριψη της αιτήσεως κηρύξεως της ακυρότητας.
   
      Προβαλλόμενοι λόγοι:
   
   
                
            
            
               Παράβαση του άρθρου 56, παράγραφος 3 του κανονισμού 40/94 (νέο άρθρο 57, παράγραφος 3,) και του κανόνα 22, παράγραφοι 3 και 4 του κανονισμού 2868/95· παράβαση του άρθρου 15, παράγραφοι 1 και 2 του κανονισμού 40/94 και του άρθρου L714, παράγραφος 5, στοιχείο β’ του γαλλικού κώδικα πνευματικής ιδιοκτησίας· παράβαση του άρθρου 73 του κανονισμού 40/94 (νέο άρθρο 75), καθόσον το τμήμα προσφυγών υπέπεσε σε διάφορες νομικές πλάνες και σε πλάνη εκτιμήσεως όσον αφορά την απόδειξη της χρήσεως του προγενέστερου σήματος στην κλάση 25.
            
         
                
            
            
               Εσφαλμένη εφαρμογή του άρθρου 52, παράγραφος 1, στοιχείο α’ και του άρθρου 8, παράγραφος 1, στοιχείο β’, του κανονισμού 40/94 και παράβαση του άρθρου 53 του κανονισμού 40/94 και των διατάξεων της γαλλικής νομοθεσίας, άρθρα 2262 του Αστικού Κώδικα και L714, παράγραφος 3 του γαλλικού κώδικα πνευματικής ιδιοκτησίας, καθόσον η εκτίμηση του τμήματος προσφυγών όσον αφορά τον κίνδυνο συγχύσεως είναι εσφαλμένη.
            
         
                
            
            
               Παράβαση του άρθρου 74 του κανονισμού 40/94, καθόσον το τμήμα προσφυγών, αποφαινόμενο επί της συγκρίσεως των προϊόντων της κλάσεως 14, η οποία δεν αποτελούσε αντικείμενο της προσφυγής της οποίας επιλήφθηκε, αποφάνθηκε ultra petita.
            
         
                
            
            
               Παράβαση του άρθρου 62, παράγραφος 1 του κανονισμού 40/94, καθόσον το τμήμα προσφυγών δεν μπορούσε να περιορίσει την έρευνά του μόνο στο προγενέστερο δικαίωμα που απορρέει από το σήμα με αριθ. 1594704, αφού αποφάσισε να ασκήσει τις αρμοδιότητες του τμήματος ακυρώσεων, ούτε να παραπέμψει την υπόθεση ενώπιον του τμήματος ακυρώσεων για να αποφανθεί επί των άλλων προβαλλόμενων δικαιωμάτων, τα οποία είχαν ήδη εξετασθεί.